আগামীকালের ম্যাচ নিয়ে বাংলাদেশের তেমন কোনো দুশ্চিন্তা নেই। নেপালকে উড়িয়ে দেয়ার পর ভুটান দূর্বল প্রতিপক্ষই বাংলাদেশের সামনে। যদিও বাংলাদেশ দলের কোচ গোলাম রব্বানী ছোটন এবং খেলোয়াড়রা প্রতিপক্ষকে দূর্বল মানতে নারাজ। তাদের চোখে প্রতিপক্ষ প্রতিপক্ষই। নিজেদের খেলাটা খেলবে। তিন পয়েন্টের পাশাপাশি বেশি গোল পাওয়ার চেষ্টাও থাকবে লাল-সবুজ জার্সিধারী মেয়েদের। তিন দলের পয়েন্ট সমান হলে গোল ব্যবধানও গুরুত্বপূর্ণ হয়ে দাঁড়াতে পারে।